เจ้าชิ่ง

เจ้าชิ่ง (จีน: 肇庆) หรือถอดรหัสเป็นอักษรโรมันในระบบไปรษณีย์จีนว่า ซิวเฮง (Shiuhing) เป็นนครระดับจังหวัดในมณฑลกวางตุ้ง ประเทศจีน จากการสำมะโนประชากรจีนปี 2020 นครแห่งนี้มีประชากร 4,113,594 คน โดยมีประชากร 1,553,109 คน อาศัยอยู่ในเขตเมือง (หรือพื้นที่ปริมณฑล) ซึ่งประกอบด้วยเขตตวนโจว, เขตติ่งหู และเขตเกาเย่า ศูนย์กลางการปกครองของจังหวัดค่อนข้างเป็นที่ราบ ยกเว้นบริเวณหน้าผาเจ็ดดาว แต่มีภูเขาที่มีป่าไม้หนาแน่นตั้งอยู่ถัดออกไปจากเขตเมือง นอกจากนี้ยังพบนาข้าวและบ่อเพาะเลี้ยงสัตว์น้ำจำนวนมากในบริเวณชานเมือง ทั้งนี้ นครสี่ฮุ่ยและเขตทางใต้ของจังหวัดได้รับการพิจารณาว่าเป็นส่วนหนึ่งของดินดอนสามเหลี่ยมปากแม่น้ำเพิร์ล ในอดีตเจ้าชิ่งเคยเป็นหนึ่งในเมืองที่สำคัญที่สุดในจีนตอนใต้ ทว่าได้ลดบทบาทความสำคัญลงในช่วงราชวงศ์ชิง และในปัจจุบันเป็นที่รู้จักในด้านการท่องเที่ยวและเป็น "เมืองแห่งมหาวิทยาลัย" ของมณฑล ผู้อยู่อาศัยจากกว่างโจว, เซินเจิ้น และเมืองอื่น ๆ ในดินดอนสามเหลี่ยมปากแม่น้ำเพิร์ล มักเดินทางมาท่องเที่ยวที่นี่ในช่วงวันหยุดสุดสัปดาห์ นอกจากนี้ เจ้าชิ่งยังเป็นศูนย์กลางการผลิตที่กำลังเติบโตอีกด้วย หมายเหตุ อ้างอิง การอ้างอิง แหล่งข้อมูล แหล่งข้อมูลอื่น เว็บไซต์ทางการของรัฐบาลเจ้าชิ่ง